**SOPIMUS**

Sopimus allekirjoitetaan ennen vertaistoiminnan alkamista. Kumpikin osapuoli saa oman kappaleensa.

**Sopimuksen tarkoitus**

Tämän määräaikaisen sopimuksen tarkoituksena on sopia niistä velvoitteista ja oikeuksista,   
joita ohjaajalla ja organisaatiolla on toisiinsa nähden sopimuksen voimassaoloaikana.

**Järjestävä organisaatio**

|  |  |
| --- | --- |
| Nimi: |  |
| Osoite: |  |
| Yhteyshenkilö ja hänen yhteystietonsa: |  |
|  |  |

**Ohjaaja**

|  |  |
| --- | --- |
| Nimi: |  |
| Henkilötunnus: |  |
| Yhteystiedot: |  |
| Tilinumero: |  |

**Sopimuksen voimassaoloaika**

|  |  |
| --- | --- |
| Alkaa: |  |
| Päättyy: |  |
| Määräaikaisuuden peruste: | Tietyn määrätyn lyhytaikaisen työkokonaisuuden teettäminen |

**Vertaisohjauspaikka**

|  |  |
| --- | --- |
| Paikka ja osoite: |  |

**Palkkion määräytymisen perusteet ja palkanmaksukausi**

|  |  |
| --- | --- |
| Palkkion määräytymisen peruste: | Toteutuneiden työtuntimäärien mukaisesti \_\_ € / h,  työmatkat ovat / eivät ole työaikaa ja / eikä matkakuluja korvata. |
| Palkanmaksukausi: | Palkkio maksetaan viimeistä toteutunutta työtuntia seuraavan kuukauden \_\_\_\_\_\_\_\_\_\_\_\_\_ päivänä, jos ohjaaja on toimittanut järjestävälle organisaatiolle verokorttinsa ja tilinumeronsa. |

**Työaika**

|  |  |  |  |
| --- | --- | --- | --- |
| Työtä on seuraavina ajankohtina: | pvm klo | pvm klo | pvm klo |
|  | pvm klo | pvm klo | pvm klo |
|  | pvm klo | pvm klo | pvm klo |
|  | pvm klo | pvm klo | pvm klo |
|  | pvm klo | pvm klo | pvm klo |
|  |  | | |
| Työajan määrä yhteensä: | x tuntia | | |

**Ohjaajan velvollisuudet**

Ohjaajan työtehtävät ovat ryhmän mainoksen kääntäminen, ryhmäläisten haastatteleminen, tapaamismuistutuksien lähettäminen, ryhmäkauden ja ryhmätapaamisten suunnittelu, ohjaaminen ja arviointi sekä raportointi.

1. Ohjaajalla on vaitiolovelvollisuus. Tämä tarkoittaa sitä, ettei hän koskaan – ei edes ryhmän loppumisen jälkeen – kerro ryhmäläisten asioita muille (ks. vertaisohjaajan eettiset ohjeet).

2. Ohjaaja tekee alustavan ryhmäsuunnitelman ohjaajaparinsa tai organisaation yhteyshenkilön kanssa ennen ryhmän alkamista ja sitoutuu toimimaan sen mukaisesti.

3. Ohjaajan vastuulla on ohjata ryhmän keskusteluita tavoitteiden mukaisesti. Ohjaaja sitoutuu olemaan yhteydessä organisaatioon, jos ryhmän tavoitteet eivät vastaakaan ryhmäläisten tarpeisiin. Ryhmän tavoitteet on määritelty ryhmäsuunnitelmassa.

4. Ohjaaja valmistautuu jokaiseen tapaamiseen etukäteen ja sitoutuu koko ryhmäkauden tapaamisiin. Poikkeuksista sovitaan erikseen. Ryhmä kokoontuu kerran viikossa \_\_\_ tunnin ajan.

5. Ohjaaja sitoutuu ilmoittamaan organisaation yhteyshenkilölle heti, jos epäilee että myöhästyy tai ei pääse tapaamiseen, esimerkiksi sairastumisen takia.

6. Ohjaaja kerää kaikkien ryhmäläisten nimet osallistujalistaan ja tarkistaa läsnäolijat jokaisessa tapaamisessa. Hän myös kerää ryhmäläisten yhteystiedot ryhmätiedotusta varten. Ohjaaja on vastuussa ryhmän sisäisestä tiedotuksesta. Ohjaaja ei saa antaa ryhmäläisten yhteystietoja muille ryhmäläisille tai ulkopuolisille ilman lupaa.

7. Ohjaaja voi käyttää rahaa ryhmän tarjoiluihin, materiaaleihin ja organisaation kanssa sovittuihin vierailukuluihin enintään \_\_\_ euroa viikossa. Ostoksista tulee toimittaa organisaatiolle kuitti \_\_ kuukauden sisällä.

8. Ohjaaja sitoutuu tulemaan jokaiseen tapaamiseen 15 minuuttia ennen ryhmän alkua. Jos ryhmään ei tule ketään, ohjaaja odottaa puoli tuntia mahdollisia myöhästyneitä. Tämän jälkeen hän voi lähteä ja saa yhden tunnin palkkion. Jos ketään ei tule ryhmään kolmella peräkkäisellä kerralla, ohjaaja ja organisaation yhteyshenkilö sopivat, lopetetaanko ryhmä, vai yritetäänkö jotain uutta tapaa tavoittaa potentiaalisia ryhmäläisiä.

9. Ohjaaja osallistuu organisaation järjestämiin arviointitapaamisiin \_\_ kertaa sopimuksen voimassaolon aikana. Ohjaaja sitoutuu arvioimaan organisaation kanssa sovittuja osa-alueita jokaisella ryhmätapaamisella.

10. Ohjaaja sitoutuu raportoimaan ryhmästä organisaatiolle sovituin väliajoin sekä poikkeustilanteissa.

11. Ohjaaja sitoutuu organisaation arvoihin.

**Järjestävän organisaation velvollisuudet**

1. Organisaatio on vastuussa hyödynsaajien tavoittamisesta ja siitä, että järjestettävä ryhmä on tarpeellinen ja kohderyhmälle sopiva.

2. Organisaatio sitoutuu perehdyttämään ohjaajan tehtäväänsä ja käy hänen kanssaan läpi organisaation arvot sekä Suomen Pakolaisavun ja VeTo-verkoston luomat vertaisohjaajan eettiset ohjeet ja menettelysäännöt.

3. Organisaatio sitoutuu tukemaan ohjaajaa ryhmän suunnittelussa ja ohjaamisessa.

4. Organisaatio antaa ohjaajalle arviointi- ja raportointivälineet ja järjestää arviointitapaamisia \_\_ kertaa sopimuksen voimassaolon aikana.

5. Organisaatio maksaa ohjaajalle sovitun palkkion palkanmaksukauden mukaisesti.

6. Organisaatio antaa ohjaajalle todistuksen vertaisryhmän ohjaamisesta sopimuksen päätyttyä.

**Poikkeustilanteet**

Vertaistoiminnan keskeytyessä ylivoimaisen esteen vuoksi ohjaajasopimus purkautuu kokonaan tai ohjaajan työajan määrää vähennetään. Organisaatio pyrkii ilmoittamaan keskeytyksestä tai muutoksista ohjaajalle viipymättä. Jos ohjaaja toimii epäammattimaisesti, organisaatiolla on oikeus purkaa ohjaajasopimus viipymättä. Ohjaajalle maksetaan kuitenkin molemmassa tapauksessa toteutuneiden työtuntien mukainen palkkio.

Paikka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ohjaaja Organisaation yhteyshenkilö